รบกวนช่วยจัดการทางม้าลายบริเวณจุดกลับรถหน้าซอยรามคำแหง 89/2 และ 52/2 หน่อยค่ะ ปกติจุดนี้จะเป็นที่สำหรับกลับรถทางเดียวแต่ปัจจุบันรถยนต์และรถจักรยานยนต์จำนวนมากใช้กลับรถ 2 ทาง (วิ่งสวนทาง) ซึ่งพื้นที่ตรงนั้นเป็นทางลม้าลายด้วย คนข้ามถนนลำบากและรู้สึกอันตรายมากค่ะเพราะปกติเราจะดูรถทางเดียวแต่หลายครั้งที่เวลาข้ามจะโดนรถจักรยานยนต์ขับปาดหน้าจากอีกฝั่งตลอด พอคนไม่หลบทางให้ก็มองหน้าและตะโกนต่อว่าทั้งๆที่บุคคลดังกล่าวเป็นคนขับรถผิดฝั่งเอง จุดตรงนี้มีนักเรียนและบุคคลทั่วไปข้ามจำนวนมาก หากไม่มีการจัดการให้ถูกต้องตามกฎเจรจรจะเป็นอันตรายยิ่งกว่าเดิมในอนาคตค่ะ ขอบคุณค่ะ